AUCT วิ่งฉิวเกือบ 6% นิวไฮในรอบ 2 เดือน ลุ้นทะเป้า 7 บ. โบรกฯคาดกำไรปีนี้ 127 ลบ.
AUCT วิ่งฉิวเกือบ 6% นิวไฮในรอบ 2 เดือน ลุ้นทะเป้า 7 บ. โบรกฯคาดกำไรปีนี้ 127 ลบ. โดย ณ เวลา 16.06 น. ราคาอยู่ที่ 6.40 บาท บวก 0.35 บาท หรือ 5.79% สูงสุดที่ 6.45 บาท ต่ำสุดที่ 6.10 บาท มูลค่าซื้อขายที่ 15.54 ล้านบาท 
30 ส.ค. 2561

ผู้สื่อข่าวรายงานว่า หุ้นบริษัท สหการประมูล จำกัด (มหาชน) หรือ AUCT ณ เวลา 16.06 น. ราคาอยู่ที่ 6.40 บาท บวก 0.35 บาท หรือ 5.79% สูงสุดที่ 6.45 บาท ต่ำสุดที่ 6.10 บาท มูลค่าซื้อขายที่ 15.54 ล้านบาท

ทั้งนี้ ราคาหุ้นปรับตัวเพิ่มขึ้นในรอบ 2 เดือน นับตั้งแต่ราคาหุ้นอยู่ที่ระดับ 6.40 บาท เมื่อวันที่ 27 มิ.ย.61
ด้าน บล.อาร์เอชบี ระบุในบทวิเคราะห์ (23 ส.ค.) แนะนำ “ซื้อ” ราคาเป้าหมาย 7 บาท โดย AUCT เติบโต 143.7% ด้านโบรกฯมีมุมมองเชิงบวกต่อ AUCT ชี้ครึ่งปีแรกกวาดกำไรเข้าพอร์ตแล้วเฉียด 70 ล้านบาท คาดทั้งปีทำได้ 127 ล้านบาท